Základná škola Andreja Hlinku

Základná škola Andreja Hlinku je plne organizovaná základná škola v Černovej s právnou subjektivitou a vyučovacím jazykom slovenským. Škola má 9 ročníkov a poskytuje základné vzdelávanie. Súčasťou základnej školy je Školský klub detí.

 História školy
Najstaršia zmienka o škole v Černovej je z roku 1857, kedy mesto Ružomberok postavilo drevenú budova s jednou triedou. Prvým učiteľom bol Jozef Záhora.

V roku 1878 bola postavená murovaná škola. Do tejto školy chodil aj rodák Andrej Hlinka. Učil tu vtedy učiteľ Ján Holdoš. 

V roku 1902 mesto postavilo novú školu na nižnom konci, na mieste súčasného kultúrneho domu.

Súčasná škola sa začala stavať 12. augusta 1933 položením základného kameňa a o pol roka sa už začalo vyučovanie v novej Rímskokatolíckej škole. Iniciátorom postavenia školy bol rodák Andrej Hlinka. 

V roku 1945 sa škola stala Štátnou národnou školou. V roku 1967 sa škola transformovala na plno organizovanú deväťročnú školu.

V roku 1988 – 1989 prebehli rekonštrukcie elektroinštalácie, vodoinštalácie, klampiarske práce, nátery okien a fasády školy.

V roku 2007 boli vymenené okná a položená nová strešná krytina.

V roku 2010 bola postavená nová telocvičňa.

V roku 2011 prebehla rekonštrukcia kúrenia a vytvorenie plynovej kotolne.

V roku 2012 bola budova školy zateplená a bol zrekonštruovaný priestor na školskom dvore.

Od septembra 2014 bol škole oficiálne pridelený čestný názov Základná škola Andreja Hlinku, z ktorého iniciatívy bola postavená nielen súčasná škola, ale aj kostol a miestna fara.

 Súčasnosť 
 cieľom základnej školy je poskytnúť kvalitné vzdelanie všetkým žiakom 
 vytvoriť optimálne podmienky na sebarealizáciu každého dieťaťa použitím moderných vzdelávacích metód a foriem
 formovať správny hodnotový systém žiakov - formovať národné povedomie, hrdosť na národnú a miestnu príslušnosť

Škola má k dispozícii 13 učební. V škole je počítačová a jazyková trieda, fyzikálne a chemické labolatórium, žiacka kuchynka, telocvičňa a učebňa sveta práce. Zaujímavý priestor má ŠKD, ktorý sa nachádza v priestoroch bývalej kotolne. Škola poskytuje priestory aj pre činnosť ZUŠ, pre mestskú i školskú knižnicu. Škola má aj menší školský dvor s možnosťou vyučovania vonku v školskom altánku. Na základnej škole funguje veľa záujmových krúžkov. Žiaci so svojimi učiteľmi vydávajú školský časopis Kotrmelec. Žiakom je k dispozícii školská jedáleň.

 Galéria 

 Referencie 

 Externé odkazy 
 Oficiálna webová stránka školy
 Oficiálna webová stránka Černovej

 Zdroje 
Černová / zost. Peter Dvorský, Karol Dzuriak, Peter Svrček, Jozef Trstenský. Ružomberok : Tesfo - Ján Šindléry, 2010. - 307 s. ISBN 978-80-89253-33-3.

Letz, R.: Černová 1907. PostScriptum, 2017, 264 s. ISBN 978-80-89567-78-2.

Lauček, A.: Černovčania. PostScriptum, 2008, 162 s. ISBN 8096985005.

Kategória:Základné školy na Slovensku
Kategória:Školy v Žilinskom kraji
Kategória:Školy v okrese Ružomberok
Kategória:Školy v Ružomberku
Kategória:Ružomberok